Sol·licitud de reunió per a la constitució de la Comissió d’Igualtat a les administracions públiques

Al Departament de Recursos Humans de _________________________ (nom de l’Administració)

La representació sindical

EXPOSA:

— Que la Llei orgànica 3/2007, de 22 de març, per a la igualtat efectiva de dones i homes, per dur a la pràctica el principi d’igualtat entre homes i dones exposa l’obligació d’elaborar plans d’igualtat per a les persones treballadores del sector públic. Aquesta obligació està recollida tant a la Llei orgànica 3/2007, que afecta directament l’Administració general de l’Estat i els seus organismes públics, com a la Llei 7/2007, de 12 d’abril, de l’Estatut bàsic de l’empleat públic (EBEP), que implica totes les administracions públiques, i a la Llei 17/2015, de 21 de juliol, d’igualtat efectiva de dones i homes, del Parlament de Catalunya, que al capítol iii fa referència als plans d’igualtat per al personal al servei de les administracions públiques catalanes.

— Que l’apartat 2 de la disposició addicional vuitena de l’EBEP recull el mandat general, adreçat a les administracions públiques, d’elaborar i aplicar un pla d’igualtat per als treballadors i treballadores que en depenguin. En aquesta llei, de manera expressa, s’obliga les administracions públiques a respectar la igualtat de tracte i d’oportunitats en l’àmbit laboral i, per això, les administracions han d’adoptar mesures adreçades a evitar qualsevol tipus de discriminació entre dones i homes; de la mateixa manera, obliga que el pla d’igualtat elaborat i aprovat sigui desenvolupat en el conveni col·lectiu o l’acord de condicions de treball del personal.

Davant d’aquesta obligació legal, 

SOL·LICITA:

Fer una reunió en el termini màxim d’un mes amb el respectiu Departament de Recursos Humans, amb la finalitat de constituir la Comissió d’Igualtat, que s’ocuparà d’elaborar el pla d’igualtat, com també de fer-ne el seguiment. 

Representació legal dels treballadors i treballadores

(firma)______			

(noms i cognoms)_______	

_________________________, _____ de/d’ _____ de _____

Rebut per l’empresa:
(data)_____ de/d’ _________ de _____
(firma i segell)____________